b"\n_START_ARTICLE_\nKinematografija\n_START_PARAGRAPH_\nKinematografija\xc2\xa0(i\xc5\xa1 gr. \xce\xba\xce\xaf\xce\xbd\xce\xb7\xce\xbc\xce\xb1\xc2\xa0= kinema 'judesiai' ir gr. \xce\xb3\xcf\x81\xce\xac\xcf\x86\xce\xb5\xce\xb9\xce\xbd\xc2\xa0= graphein '\xc4\xafra\xc5\xa1yti')\xc2\xa0\xe2\x80\x93 judan\xc4\x8di\xc5\xb3 paveiksl\xc4\x97li\xc5\xb3 k\xc5\xabrimo menas, kuris, da\xc5\xbeniausiai pasitelkiant kino kamer\xc4\x85, \xc4\xaftraukia kino juostos ar skaitmenini\xc5\xb3 vaizd\xc5\xb3 panaudojim\xc4\x85._NEWLINE_Tai menas glaud\xc5\xbeiai susij\xc4\x99s su fotografija, kada kamera ir scenos elementai gali b\xc5\xabti judantys, ta\xc4\x8diau atsiranda daug papildom\xc5\xb3 technini\xc5\xb3 sunkum\xc5\xb3, bet ir k\xc5\xabrybini\xc5\xb3 galimybi\xc5\xb3.\n_START_SECTION_\nAspektai\n_START_PARAGRAPH_\nDaugyb\xc4\x97 aspekt\xc5\xb3 prisideda prie kinematografijos meno:\n_START_SECTION_\nVaizdo sensoriai ir kino juostos\n_START_PARAGRAPH_\nKinematografija prasideda ties kino juost\xc5\xb3 ritiniais ar skaitmeniniais vaizdo sensoriais. Plat\xc5\xb3 galim\xc5\xb3 kino juost\xc5\xb3 pasirinkim\xc4\x85 leido pa\xc5\xbeanga kino juost\xc5\xb3 emulsijoje ir gr\xc5\xabd\xc5\xb3 strukt\xc5\xabroje. Vienas pirm\xc5\xb3j\xc5\xb3 sprendim\xc5\xb3 ruo\xc5\xa1iant tipin\xc4\xaf XX a. kino film\xc4\x85 buvo kino juostos pasirinkimas._NEWLINE_Be kino juostos dyd\xc5\xbeio pasirinkimo\xc2\xa0\xe2\x80\x93 8 mm (meg\xc4\x97ji\xc5\xa1ka), 16 mm (pusiau profesionali), 35 mm (profesionali) ir 65 mm (epin\xc4\x97 fotografija, retai naudojama, tik per ypatingus renginius)\xc2\xa0\xe2\x80\x93 kinematografas turi pasirinkim\xc4\x85 i\xc5\xa1 atvirk\xc5\xa1tinio (kuris, kuomet i\xc5\xa1ry\xc5\xa1kintas, sukuria teigiam\xc4\x85 vaizd\xc4\x85) ir negatyvaus format\xc5\xb3, kartu su pla\xc4\x8diu kino juost\xc5\xb3 grei\xc4\x8di\xc5\xb3 pasirinkimu (priklausomai nuo jautrumo \xc5\xa1viesai) nuo ISO 50 (l\xc4\x97tas, ma\xc5\xbeiausiai jautrus \xc5\xa1viesai) iki 800 (itin greitas, ypatingai jautrus \xc5\xa1viesai) ir skirting\xc5\xb3 atsak\xc5\xb3 spalvai (\xc5\xbeemas sotis, auk\xc5\xa1tas sotis) ir kontrasto (\xc4\xafvair\xc5\xabs lygiai tarp grynai juodos (jokio i\xc5\xa1laikymo) ir grynai baltos (visi\xc5\xa1kas perlaikymas)._NEWLINE_Pa\xc5\xbeanga ir patikslinimai prakti\xc5\xa1kai visuose kino juost\xc5\xb3 dyd\xc5\xbeiuose suk\xc5\xabr\xc4\x97 \xe2\x80\x9esuper\xe2\x80\x9c formatus, kur vieta vienam kadrui \xc4\xafra\xc5\xa1yti yra i\xc5\xa1pl\xc4\x97sta, nors fizinis kino juostos dydis pasiliko tas pats. Super 8\xc2\xa0mm, Super 16\xc2\xa0mm ir Super 35\xc2\xa0mm visi \xc5\xa1ie formatai panaudojo daugiau vietos vaizdams nei \xc4\xafprastos ne \xe2\x80\x9eSuper\xe2\x80\x9c kino juostos._NEWLINE_Kuo didesn\xc4\x97 kino juosta, tuo didesn\xc4\x97 galutin\xc4\x97 vaizdo rezoliucija, ai\xc5\xa1kumas ir technin\xc4\x97 kokyb\xc4\x97._NEWLINE_Kino juost\xc5\xb3 laboratorij\xc5\xb3 naudojamos technikos kino juostos apdorojimui taip pat gali pasi\xc5\xablyti \xc5\xbeenkli\xc4\x85 variacij\xc4\x85 kuriamam vaizdui, kontroliuojant temperat\xc5\xabr\xc4\x85, varijuojant trukme, kuria kino juosta yra mirkoma proceso chemikaluose ar praleid\xc5\xbeiant kai kuriuos cheminius procesus (ar dalinai praleid\xc5\xbeiant juos visus). Kinematografas pasinaudoj\xc4\x99s min\xc4\x97tomis technikomis laboratorijoje gali i\xc5\xa1gauti labai skirtingus vaizdus i\xc5\xa1 vienos kino juostos. Technikos, kurios gali b\xc5\xabti panaudotos, tai st\xc5\xabmimo procesas, balinimo ap\xc4\x97jimas ir tarp dorojimas._NEWLINE_XXI am\xc5\xbeiaus darbai daugiausiai naudojasi skaitmenine kinematografija ir nenaudoja joki\xc5\xb3 kino juost\xc5\xb3, ta\xc4\x8diau pa\xc4\x8dios kameros gali b\xc5\xabti pritaikytos tokiais b\xc5\xabdais, kurie pralenkia konkre\xc4\x8dios kino juostos galimybes. Skaitmenin\xc4\x97 kinematografija gali suteikti \xc4\xafvairius spalvos jautrumo, vaizdo kontrasto, \xc5\xa1viesos jautrumo ir kitas variavimo galimybes. Viena kamera gali pasiekti skirting\xc5\xb3 emulsij\xc5\xb3 visas skirtingas i\xc5\xa1vaizdas. Vis d\xc4\x97lto, smarkiai gin\xc4\x8dijamasi, kuris metodas geriausiai tinko vaizdo \xc4\xafra\xc5\xa1ymui. Skaitmenini\xc5\xb3 vaizd\xc5\xb3 patikslinimai (ISO, kontrastas ir t. t.) yra paleid\xc5\xbeiami \xc4\xafvertinant tuos pa\xc4\x8dius patikslinimus, kurie u\xc5\xbeimt\xc5\xb3 viet\xc4\x85 jeigu tikra kino juosta b\xc5\xabt\xc5\xb3 panaudota, tuo pa\xc4\x8diu yra pa\xc5\xbeeid\xc5\xbeiamas kamer\xc5\xb3 sensori\xc5\xb3 dizaineri\xc5\xb3 \xc4\xafvairi\xc5\xb3 kino i\xc5\xa1tekli\xc5\xb3 ir vaizdo reguliavimo parametr\xc5\xb3 suvokimas.\n_START_SECTION_\nFiltrai\n_START_PARAGRAPH_\nFiltrai, tokie kaip difuzijos ar spalvos efekto yra pla\xc4\x8diai naudojami i\xc5\xa1pl\xc4\x97sti nuotaikai ar dramati\xc5\xa1kiems efektams. Daugelis fotografini\xc5\xb3 filtr\xc5\xb3 yra padaryti i\xc5\xa1 dviej\xc5\xb3 dali\xc5\xb3 optini\xc5\xb3 stikl\xc5\xb3 suklijuot\xc5\xb3 kartu su ka\xc5\xbekokios formos paveiksl\xc4\x97liu ar \xc5\xa1viesos manipuliavimo med\xc5\xbeiaga tarp stikl\xc5\xb3. Spalv\xc5\xb3 filtrai, tai permatomos spalvos terp\xc4\x97 suspausta tarp dviej\xc5\xb3 optinio stiklo plok\xc5\xa1\xc4\x8di\xc5\xb3. Spalvos filtrai blokuoja konkre\xc4\x8dias spalv\xc5\xb3 bangas ar \xc5\xa1vies\xc4\x85 patenkan\xc4\x8di\xc4\x85 \xc4\xaf kino juost\xc4\x85. Kino juosta \xc4\xaf tai reaguoja labai jautriai, kur m\xc4\x97lynas filtras neleid\xc5\xbeia raudonai, oran\xc5\xbeinei ir geltonai \xc5\xa1viesoms patekti ant kino juostos, taip sukurdamas m\xc4\x97lyn\xc4\x85 atspalv\xc4\xaf ant kino juostos. Juodai baltoje fotografijoje, \xc5\xa1viesos filtrai naudojami jautrumui; pavyzd\xc5\xbeiui, geltonas filtras, kuris nukerta m\xc4\x97lynos \xc5\xa1viesos bangas tam, kad patamsinti dienos \xc5\xa1vies\xc4\x85 (eliminuojant m\xc4\x97lyn\xc4\x85 \xc5\xa1vies\xc4\x85 i\xc5\xa1 kino juostos, tai i\xc5\xa1 esm\xc4\x97s smarkiai i\xc5\xa1eksponuoja daugiausiai m\xc4\x97lyn\xc4\x85 dang\xc5\xb3), kol nelie\xc4\x8dia \xc5\xbemogaus k\xc5\xabno spalvos tono. Tam tikri kinematografai, kaip Chirstopher Doyle yra gerai \xc5\xbeinomi d\xc4\x97l savo inovatyvi\xc5\xb3 filtr\xc5\xb3 panaudojim\xc5\xb3. Filtrai gali b\xc5\xabti panaudoti prie\xc5\xa1 objektyv\xc4\x85 ar, kai kuriais atvejais, u\xc5\xbe objektyvo skirtingiems efektams i\xc5\xa1gauti.\n_START_SECTION_\nObjektyvai\n_START_PARAGRAPH_\nObjektyvai gali b\xc5\xabti prijungti prie kameros, kad suteikt\xc5\xb3 tam tikr\xc4\x85 i\xc5\xa1vaizd\xc4\x85, jausm\xc4\x85 ar efekt\xc4\x85 su fokusu, spalva ir t. t._NEWLINE_Kaip ir \xc5\xbemogaus akis, kamera kuria perspektyv\xc4\x85, bei erdvines s\xc4\x85sajas su pasauliu. Ta\xc4\x8diau \xc5\xbemogaus akis negali parinkti skirting\xc5\xb3 objektyv\xc5\xb3 skirtingiems tikslams, prie\xc5\xa1ingai negu kinematografas valdantis kamer\xc4\x85. \xc5\xbdidinio nuotolio variacija yra vienas i\xc5\xa1 pagrindini\xc5\xb3 prana\xc5\xa1um\xc5\xb3 prie\xc5\xa1 ak\xc4\xaf. Objektyvo \xc5\xbeidinio nuotolis nustato \xc5\xbei\xc5\xabr\xc4\x97jimo kamp\xc4\x85 ir matymo lauk\xc4\x85. Kinematografai turi galimyb\xc4\x99 pasirinkti vien\xc4\x85 i\xc5\xa1 daugelio plataus kampo, \xe2\x80\x9enormali\xc5\xb3\xe2\x80\x9c ir didelio \xc5\xbeidinio nuotolio objektyv\xc5\xb3, taip pat ir i\xc5\xa1 makro ir kit\xc5\xb3 speciali\xc5\xb3j\xc5\xb3 efekt\xc5\xb3 objektyv\xc5\xb3 sistem\xc5\xb3, toki\xc5\xb3 kaip borescope objektyvai. Plataus kampo objektyvai turi trump\xc4\x85 \xc5\xbeidinio nuotol\xc4\xaf ir erdvinius nuotolius padaro labiau suprantamus. Asmuo esantis tam tikram atstume parodomas daug ma\xc5\xbeesnis, o objektai priekyje dunksos dideli. I\xc5\xa1 kitos pus\xc4\x97s, ilgo \xc5\xbeidinio nuotolio objektyvai vaizduodami toli esan\xc4\x8dius objektus arti vienas kito suma\xc5\xbeina i\xc5\xa1p\xc5\xabtim\xc4\x85, bei suplok\xc5\xa1tina perspektyv\xc4\x85. Skirtumai tarp perspektyvos atvaizdavimo atsiranda ne d\xc4\x97l \xc5\xbeidinio nuotolio ilgio, o d\xc4\x97l atstumo tarp subjekt\xc5\xb3 ir kameros. Taigi, skirting\xc5\xb3 \xc5\xbeidini\xc5\xb3 nuotoli\xc5\xb3 panaudojimas kartu su skirtingais kameros atstumais iki subjekto sukuria skirting\xc4\x85 atvaizdavim\xc4\x85. Paliekant t\xc4\x85 pa\xc4\x8di\xc4\x85 kameros pozicij\xc4\x85 ir kei\xc4\x8diant tik \xc5\xbeidinio nuotol\xc4\xaf nepaveikiama perspektyva, pasikei\xc4\x8dia tik \xc5\xbei\xc5\xabr\xc4\x97jimo kampas. Priartinantys objektyvai leid\xc5\xbeia kameros operatoriui keisti j\xc5\xb3 \xc5\xbeidinio nuotolius vaizdo fiksavimo metu kartu arba greitai tarp vaizdo \xc4\xafra\xc5\xa1ym\xc5\xb3 pastatymo. Fiksuoti objektyvai si\xc5\xablo geresn\xc4\x99 optin\xc4\x99 kokyb\xc4\x99, yra greitesni (didesni diafragmos atv\xc4\x97rimai, naudojama esant ma\xc5\xbeesniam \xc5\xa1viesos kiekiui) nei priartinantys objektyvai, jie da\xc5\xbenai pasitelkiami profesionalioje kinematografijoje vietoje priartinan\xc4\x8di\xc5\xb3 objektyv\xc5\xb3. Tam tikros scenos ar netgi filmo k\xc5\xabrimo tipai gali pareikalauti priartinan\xc4\x8di\xc5\xb3 objektyv\xc5\xb3 d\xc4\x97l grei\xc4\x8dio ar paprastesnio vartojimo, taip pat kadrams \xc4\xaftraukiantiems priartinant\xc4\xaf judes\xc4\xaf._NEWLINE_Kaip fotografijoje, vaizdo i\xc5\xa1laikymo kontrol\xc4\x97 pasiekiama kontroliuojant objektyvo angos atv\xc4\x97rimo kiek\xc4\xaf. Tam, kad kinematografas neprarast\xc5\xb3 \xc5\xa1viesos d\xc4\x97l stiklo ir tai nepaveikt\xc5\xb3 i\xc5\xa1laikymo kontrol\xc4\x97s, reikia, kad visi objektyvai b\xc5\xabt\xc5\xb3 su T-stop, o ne f-stop. Angos atv\xc4\x97rimo kiekio pasirinkimas taip pat paveikia atvaizdo kokyb\xc4\x97s nukrypimus ir lauko gyl\xc4\xaf.\n_START_SECTION_\nRy\xc5\xa1kumo gylis ir fokusas\n_START_PARAGRAPH_\n\xc5\xbdidinio nuotolis ir diafragmos anga paveikia scenos ry\xc5\xa1kumo gyl\xc4\xaf, t. y. kiek antras, vidurinis ir priekinis planai bus vaizduojami \xe2\x80\x9epriimtiname fokuse\xe2\x80\x9c (tik viena konkreti vaizdo plok\xc5\xa1tuma yra tiksliame fokuse) ant juostos ar video jutiklio. Ry\xc5\xa1kio gylis (nemai\xc5\xa1yti su fokuso gyliu) yra nustatomas angos dyd\xc5\xbeio ir \xc5\xbeidinio atstumo. Didelis ar gilus ry\xc5\xa1kio gylis yra sugeneruotas naudojant ta\xc5\xa1kin\xc4\xaf fokusavim\xc4\x85 per labai ma\xc5\xbe\xc4\x85 rainel\xc4\x97s ang\xc4\x85, o nedidelis ar negilus ry\xc5\xa1kio gylis pasiekiamas fokusuojant ar\xc4\x8diau prie objektyvo per didel\xc4\x99 (atvir\xc4\x85) rainel\xc4\x97s ang\xc4\x85. Ry\xc5\xa1kio gylis taip pat yra reglamentuotas formato dyd\xc5\xbeiu\xc2\xa0\xe2\x80\x93 jeigu svarstoma matymo erdv\xc4\x97 ir matymo kampas, ma\xc5\xbeesnis atvaizdas reikalauja trumpesnio \xc5\xbeidinio nuotolio, kad i\xc5\xa1laikyt\xc5\xb3 t\xc4\x85 pat\xc4\xaf matymo lauk\xc4\x85. Taip pat, kuo ma\xc5\xbeesnis atvaizdas, tuo daugiau ry\xc5\xa1kio gylio pasiekiama tam pa\xc4\x8diam matymo laukui. Taigi, esant tam pa\xc4\x8diam matymo laukui 70\xc2\xa0mm turi ma\xc5\xbeesn\xc4\xaf lauko gyl\xc4\xaf nei 35\xc2\xa0mm, o 16\xc2\xa0mm daugiau nei 35\xc2\xa0mm, video kameros turi dar daugiau nei 16\xc2\xa0mm. Viena i\xc5\xa1 problem\xc5\xb3 video kamerose\xc2\xa0\xe2\x80\x93 videografai bando emuliuoti 35\xc2\xa0mm juostos atvaizdus, tam jiems tenka pasitelkti specialius prietaisus, kurie suma\xc5\xbeina ry\xc5\xa1kio gyl\xc4\xaf._NEWLINE_Filme \xe2\x80\x9ePilietis Keinas\xe2\x80\x9c (1941\xc2\xa0m.), kinematografas Gegg Toland ir re\xc5\xbeisierius Orson Welles panaudojo glaudesnes angas, kad sukurt\xc5\xb3 itin didelius ry\xc5\xa1kio gylius scenose, vaizduojan\xc4\x8diose pirmo ir antro plano pastatymus, a\xc5\xa1triame fokuse. Tokia praktika \xc5\xbeinoma kaip gilus fokusas. Gilus fokusas tapo populiariu kinematografiniu prietaisu nuo 1940\xc2\xa0m. iki pat Holivudo atsiradimo. \xc5\xa0i\xc5\xb3 laik\xc5\xb3 mados diktuoja negil\xc5\xb3 fokus\xc4\x85.\n_START_SECTION_\nVaizdo santykis ir kadravimas\n_START_PARAGRAPH_\nVaizdo santykis, tai santykis tarp vaizdo auk\xc5\xa1\xc4\x8dio ir plo\xc4\x8dio. Jis gali b\xc5\xabti i\xc5\xa1reik\xc5\xa1tas dviej\xc5\xb3 skai\xc4\x8di\xc5\xb3 santykiu, pvz., 4:3 arba de\xc5\xa1imtainiu formatu, tokiu kaip 1.33:1 arba tiesiog 1.33._NEWLINE_Skirtingas santykis suteikia atvaizdui skirtingus estetinius efektus. Vaizdo santykio standartai pastebimai kito laikui b\xc4\x97gant._NEWLINE_Nebyliojo kino eros metu, vaizdo santykis pla\xc4\x8diai kito, nuo 1:1 kvadrato iki pat 4:1 ypatingai plataus ekrano Polyvision. Ta\xc4\x8diau nuo XX a. pirmojo de\xc5\xa1imtme\xc4\x8dio, nebyliojo kino vaizdai pagrinde apsistojo ties 4:3 santykiu (1.33). Prista\xc4\x8dius gars\xc4\x85 ant kino juostos suma\xc5\xbe\xc4\x97jo vaizdo santykio duodamos vietos garso juostai. 1932\xc2\xa0m. naujas standartas buvo pristatytas\xc2\xa0\xe2\x80\x93 akademinis vaizdo santykis\xc2\xa0\xe2\x80\x93 1.37, storinant kadro juost\xc4\x85._NEWLINE_Metai i\xc5\xa1 met\xc5\xb3, integruoti kinematografai buvo apriboti akademiniais vaizdo santykiais, ta\xc4\x8diau 6-ojo de\xc5\xa1imtme\xc4\x8dio, d\xc4\x97ka Cinerama populiarumo, pla\xc4\x8diaekranis vaizdo santykis buvo pristatytas tam, kad susigr\xc4\x85\xc5\xbeinti auditorijas \xc4\xaf kino teatrus ir atpl\xc4\x97\xc5\xa1ti jas nuo televizori\xc5\xb3 ekran\xc5\xb3. \xc5\xa0ie nauji pla\xc4\x8diaekraniai formatai pateik\xc4\x97 kinematografams platesn\xc4\xaf kadr\xc4\x85 savo vaizd\xc5\xb3 komponavimui._NEWLINE_Daugelis fotografini\xc5\xb3 sistem\xc5\xb3 buvo i\xc5\xa1rasta ir utilizuota 6-ajame de\xc5\xa1imtmetyje tam, kad sukurti pla\xc4\x8diaekranius filmus, ta\xc4\x8diau vienas procesas dominuoja kino juostoje dar ir \xc5\xa1iandien, tai anamorfinis procesas, kuris opti\xc5\xa1kai suspaud\xc5\xbeia vaizd\xc4\x85 \xc4\xaf fotografij\xc4\x85 dvigubai._NEWLINE_Pirmasis da\xc5\xbeniausiai naudotas anamorfinis formatas buvo CinemaScope, kuris r\xc4\x97m\xc4\x97si 2.35 vaizdo santykiu, nors originalus buvo 2.55. CinemaScope buvo naudojamas nuo 1953 iki 1967\xc2\xa0m., ta\xc4\x8diau d\xc4\x97l technini\xc5\xb3 nesklandum\xc5\xb3 dizaine ir dar d\xc4\x97l to, kad autorin\xc4\x97s teis\xc4\x97s priklaus\xc4\x97 Fox, keletas tre\xc4\x8di\xc5\xb3j\xc5\xb3 \xc5\xa1ali\xc5\xb3 kompanij\xc5\xb3, vedam\xc5\xb3 \xe2\x80\x9ePanavision\xe2\x80\x9c technini\xc5\xb3 patobulinim\xc5\xb3 6-ajame de\xc5\xa1imtmetyje, dabar dominuoja anamorfini\xc5\xb3 objektyv\xc5\xb3 rinkoje._NEWLINE_Pakeitimai SMPTE projekcijos standartuose pakeit\xc4\x97 projektuojam\xc4\x85 vaizdo santyk\xc4\xaf i\xc5\xa1 2.35 \xc4\xaf 2.39, nors tai nepakeit\xc4\x97 fotografini\xc5\xb3 anamorfini\xc5\xb3 standart\xc5\xb3; visi pakeitimai lie\xc4\x8diantys anamorfin\xc4\x97s 35\xc2\xa0mm fotografijos vaizdo santyk\xc4\xaf yra specifiniai kameros ar projektoriaus vart\xc5\xb3 dyd\xc5\xbeiams, o ne optinei sistemai._NEWLINE_Po \xe2\x80\x9epla\xc4\x8diaekrani\xc5\xb3 kov\xc5\xb3\xe2\x80\x9c 6-ajame de\xc5\xa1imtmetyje, judan\xc4\x8di\xc5\xb3 vaizd\xc5\xb3 industrija apsistojo ties 1.85 standartu kino teatr\xc5\xb3 projekcijai Jungtin\xc4\x97se Valstijose ir Jungtin\xc4\x97je Karalyst\xc4\x97je. Tai apkarpyta 1.37 versija. Europa ir Azija i\xc5\xa1 prad\xc5\xbei\xc5\xb3 apsistojo ties 1.66, nors 1.85 buvo smarkiai perpild\xc4\x99s rink\xc4\x85 pastaraisiais de\xc5\xa1imtme\xc4\x8diais. Tam tikras epinis ar nuotyki\xc5\xb3 filmas utilizavo anamorfin\xc4\xaf 2.39._NEWLINE_De\xc5\xa1imtajame de\xc5\xa1imtmetyje su auk\xc5\xa1tos rai\xc5\xa1kos vaizdo atsiradimu televizijos in\xc5\xbeinieriai suk\xc5\xabr\xc4\x97 1.78 (16:9) vaizdo santyk\xc4\xaf, kaip matematin\xc4\xaf kompromis\xc4\x85 tarp kino teatro standarto 1.85 ir televizijos 1.33, kadangi nebuvo prakti\xc5\xa1ka eksploatuoti tradicin\xc4\xaf CRT televizijos vamzd\xc4\xaf su plo\xc4\x8diu 1.85. Iki tol niekas niekuomet nebuvo sukurta 1.78 formatu. \xc5\xa0iandien tai standartas auk\xc5\xa1tos rai\xc5\xa1kos vaizdui ir pla\xc4\x8diaekranei televizijai. Kai kurie kino filmai dabar filmuojami naudojantis HDTV kameromis.\n_START_SECTION_\nAp\xc5\xa1vietimas\n_START_PARAGRAPH_\n\xc5\xa0viesa b\xc5\xabtina sukurti vaizdo i\xc5\xa1laikymui ant kino juostos ar ant skaitmeninio jutiklio (CCD ir pan.). Ap\xc5\xa1vietimo menas kinematografijoje yra u\xc5\xbe bazin\xc4\x97s ekspozicijos, ta\xc4\x8diau, \xc4\xafeina vizualinio istorijos pasakojimo esm\xc4\x99. Ap\xc5\xa1vietimas dalyvauja svarbiam emociniam auditorijos atsakui. Kaip kart\xc4\x85 re\xc5\xbeisierius Sahin Michael Derun sak\xc4\x97: \xe2\x80\x9eSkirtumas tarp porno ir erotikos yra ap\xc5\xa1vietimas\xe2\x80\x9c, papras\xc4\x8diausiai pabr\xc4\x97\xc5\xbedamas ap\xc5\xa1vietimo svarb\xc4\x85 kinematografijoje.\n_START_SECTION_\nKameros jud\xc4\x97jimas\n_START_PARAGRAPH_\nKinematografija gali ne tik vaizduoti judant\xc4\xaf subjekt\xc4\x85, bet ir gali naudoti kamer\xc4\x85, kuri juda filmavimo metu ir reprezentuoja \xc5\xbei\xc5\xabrov\xc5\xb3 perspektyv\xc4\x85 ar po\xc5\xbei\xc5\xabrio kamp\xc4\x85. \xc5\xa0is judesys vaidina svarb\xc5\xb3 vaidmen\xc4\xaf emocin\xc4\x97je filmo vaizd\xc5\xb3 kalboje ir \xc5\xbei\xc5\xabrov\xc5\xb3 emocinei reakcijai \xc4\xaf veiksm\xc4\x85. Technikos pasirinkimas nuo paprast\xc5\xb3 panoramavimo judesi\xc5\xb3 ir pakreipimo iki judamos platformos operatoriui, sekimo, kranavimo ir, \xc5\xbeinoma, vis\xc5\xb3 min\xc4\x97t\xc5\xb3 b\xc5\xabd\xc5\xb3 kombinacijos._NEWLINE_Kameros buvo pritvirtintos prie prakti\xc5\xa1kai vis\xc5\xb3 \xc4\xafsivaizduojam\xc5\xb3 transporto priemoni\xc5\xb3._NEWLINE_Daugelis kamer\xc5\xb3 taip pat gali b\xc5\xabti laikomos rankose, t. y. laikoma operatoriaus rankose, kuris veiksmo fiksavimo metu gali judinti i\xc5\xa1 vienos pozicijos \xc4\xaf kit\xc4\x85. Asmenin\xc4\x97s vaizd\xc4\x85 stabilizuojan\xc4\x8dios platformos atsirado v\xc4\x97lyvajame 8-ajame XX a. de\xc5\xa1imtmetyje, Garrett Brown prista\xc4\x8dius savo i\xc5\xa1radim\xc4\x85, kuris v\xc4\x97liau tapo \xc5\xbeinomas kaip Steadicam. Steadicam tai k\xc5\xabno \xc4\xafrenginys ir stabilizavimo ranka, kuri palaiko kamer\xc4\x85 izoliuodama j\xc4\x85 nuo operatoriaus k\xc5\xabno judesi\xc5\xb3. Po to, kai Steadicam patentas nustojo galioti, ankstyvajame 10-ajame de\xc5\xa1imtemtyje daugelis kompanij\xc5\xb3 prad\xc4\x97jo gaminti savo personalinius kameros stabilizatorius.\n_START_SECTION_\nKinematografo vaidmuo\n_START_PARAGRAPH_\nFilm\xc5\xb3 industrijoje, kinematografas atsakingas u\xc5\xbe techninius vaizd\xc5\xb3 aspektus (ap\xc5\xa1vietimas, objektyv\xc5\xb3 parinkimas, kompozicija, i\xc5\xa1laikymas, filtravimas, kino juostos parinkimas), ta\xc4\x8diau glaudus darbas su re\xc5\xbeisieriumi u\xc5\xbetikrina, kad menin\xc4\x97 estetika palaikys re\xc5\xbeisieriaus pasakojamos istorijos vizij\xc4\x85. Kinematografai yra kameros \xe2\x80\x9egalva\xe2\x80\x9c, operatoriaus pad\xc4\x97j\xc4\x97jai ir ap\xc5\xa1viet\xc4\x97j\xc5\xb3 komanda\xc2\xa0\xe2\x80\x93 j\xc5\xb3 \xc4\xafrankiai, d\xc4\x97l \xc5\xa1ios prie\xc5\xbeasties jie da\xc5\xbenai vadinami fotografijos re\xc5\xbeisieriais._NEWLINE_Fotografijos re\xc5\xbeisieriai padaro daug k\xc5\xabrybini\xc5\xb3 ir interpretacini\xc5\xb3 sprendim\xc5\xb3 savo darbo metu, nuo pasiruo\xc5\xa1imo produkcijai iki post-produkcijos, kurie paveikia bendr\xc4\x85 judan\xc4\x8di\xc5\xb3 atvaizd\xc5\xb3 jausm\xc4\x85 ir i\xc5\xa1vaizd\xc4\x85. Daugelis \xc5\xa1i\xc5\xb3 sprendim\xc5\xb3 yra pana\xc5\xa1\xc5\xabs \xc4\xaf tai, k\xc4\x85 fotografui tenka pasi\xc5\xbeym\xc4\x97ti fiksuojant atvaizd\xc4\x85: kinematografas kontroliuoja juostel\xc4\x97s, objektyvo \xc5\xbeidinio nuotol\xc4\xaf, angos i\xc5\xa1laikym\xc4\x85 ir fokuso parinkim\xc4\x85. Ta\xc4\x8diau kinematografas turi laikin\xc4\x85 aspekt\xc4\x85, prie\xc5\xa1ingai negu nejudan\xc4\x8di\xc5\xb3 atvaizd\xc5\xb3 fiksavimas. Kinematografui, kuris da\xc5\xbenai gal\xc4\x97t\xc5\xb3 funkcionuoti kaip vienas asmuo da\xc5\xbenai tenka dirbti kartu su \xc5\xbemoni\xc5\xb3 komanda, prie\xc5\xa1ingai negu fotografui. Vis d\xc4\x97lto, kinematografo darbas \xc4\xaftraukia personalo vadyb\xc4\x85 ir logistin\xc4\xaf organizavim\xc4\x85.\n_START_SECTION_\nTechnologijos evoliucija: nauji apibr\xc4\x97\xc5\xbeimai\n_START_PARAGRAPH_\nTradici\xc5\xa1kai, terminas kinematografija rei\xc5\xa1kia darb\xc4\x85 su judan\xc4\x8di\xc5\xb3 paveiksl\xc4\x97li\xc5\xb3 juostos emulsija, ta\xc4\x8diau d\xc4\x97l dabartinio skaitmenin\xc4\x97s kinematografijos populiarumo tai daugiau sinonimas videografijai ir skaitmeniniam vaizdui._NEWLINE_\xc5\xa0iuolaikinis skaitmenini\xc5\xb3 vaizd\xc5\xb3 apdorojimas leid\xc5\xbeia kardinaliai pakeisti original\xc5\xb3 vaizd\xc4\x85. Tai leido atsirasti naujoms disciplinoms, kurios anks\xc4\x8diau buvo tik i\xc5\xa1skirtine kinematografo sritimi."